ועדת הכנסת, כנסת 20, פרוטוקול מספר 379, 2018-07-17 09:40

בהצעת חוק-יסוד: 2.

בהצעת חוק-יסוד: בקשה להעברת הצעת חוק השידור הציבורי הישראלי (תיקון מס' 8) (תיקון - ביטול הפיצול של תאגיד השידור הישראלי לתאגיד החדשות), התשע"ח-2018 (פ/5584), מוועדת הכלכלה לדיון בוועדה המשותפת לוועדת הכנסת ולוועדת הכלכלה לדיון בהצעת חוק השידור הציבורי (מ/1237).

חברי הוועדה: מכלוף מיקי זוהר – היו"ר אמיר אוחנה דוד ביטן אחמד טיבי איילת נחמיאס ורבין פנינה תמנו שטה

קארין אלהרר יוסף ג'בארין שולי מועלןם-רפאלי מיכל רוזין

ייעוץ משפטי: גור בליי יעל סלנט

מנהל/ת הוועדה: אתי בן יוסף

רישום פרלמנטרי: אהובה שרון, חבר תרגומים

רישום פרלמנטרי: בקשה להעברת הצעת חוק השידור הציבורי הישראלי (תיקון מס' 8) (תיקון - ביטול הפיצול של תאגיד השידור הישראלי לתאגיד החדשות), התשע"ח-2018 (פ/5584), מוועדת הכלכלה לדיון בוועדה המשותפת לוועדת הכנסת ולוועדת הכלכלה לדיון בהצעת חוק השידור הציבורי (מ/1237).

מכלוף מיקי זוהר: אני מתכבד לפתוח את ישיבת ועדת הכנסת.

מכלוף מיקי זוהר: נתחיל בבקשה להעברת הצעת חוק השידור הציבורי הישראלי (תיקון מס' 8) (תיקון - ביטול הפיצול של תאגיד השידור הישראלי לתאגיד החדשות), התשע"ח-2018 (פ/5584), מוועדת הכלכלה לדיון בוועדה המשותפת לוועדת הכנסת ולוועדת הכלכלה לדיון בהצעת חוק השידור הציבורי (מ/1237).

מכלוף מיקי זוהר: הראשונה, הצעת החוק הממשלתית והשנייה הצעת חוק פרטית של איתן כבל שהוא מבקש להעביר אותה לדיון בוועדה המשותפת.

מכלוף מיקי זוהר: איתן כבל רצה להצמיד את החוק שלו לביטול הפיצול ולכן הוא העביר אותו אתמול.

קארין אלהרר: רוצים פיצול או לא רוצים פיצול?

מכלוף מיקי זוהר: כבר כמעט סיימנו את החקיקה של ביטול הפיצול.

מכלוף מיקי זוהר: כבל רצה להצמיד את החוק שלו.

קארין אלהרר: הבנתי שאתה רוצה פיצול.

מכלוף מיקי זוהר: אני רציתי פיצול אבל ראש הממשלה רוצה ביטול של פיצול.

קארין אלהרר: ואחרי האירוויזיון תחזירו את הפיצול?

מכלוף מיקי זוהר: בואו נחכה שהאירוויזיון יתקיים.

איילת נחמיאס ורבין: אני מרשה לך להתענג על הרגע הזה של ביטול הפיצול.

מכלוף מיקי זוהר: בואו נראה מה יהיו תוצאות האירוויזיון.

מכלוף מיקי זוהר: הבקשה שלי היא לקחת את החוק של כבל מוועדת הכלכלה לוועדה שלי - זה כמובן מוסכם על כבל – כדי שנוכל להצמיד את החוקים.

אחמד טיבי: אנחנו בעד להצמיד.

מכלוף מיקי זוהר: מי בעד?

מכלוף מיקי זוהר: מי נגד?

מכלוף מיקי זוהר: בעד – רוב

מכלוף מיקי זוהר: נתקבל.

מכלוף מיקי זוהר: ההחלטה התקבלה.

מכלוף מיקי זוהר: מי רוצה לנמק את הנושא החדש?

אחמד טיבי: אני.

מכלוף מיקי זוהר: חבר הכנסת טיבי, בתום חוק הלאום לא בטוח שנוכל לתת לכם להמשיך לנמק נושאים חדשים.

אחמד טיבי: זה נכון.

אחמד טיבי: אני מודה לך על הכנות ועל הפירוש המדויק.

מכלוף מיקי זוהר: חס וחלילה.

מכלוף מיקי זוהר: זו הייתה הלצה.

אחמד טיבי: אנחנו שייכים לזן מיוחד שמדבר בכל מקום ופועל בכל מקום.

מכלוף מיקי זוהר: אנחנו נאפשר לכם את זה לנצח.

מכלוף מיקי זוהר: תאמין לי.

אחמד טיבי: אתם תאפשרו לנו.

מכלוף מיקי זוהר: נכון.

מכלוף מיקי זוהר: אנחנו הרוב והרוב יאפשר למיעוט את זכותו ואת יומו.

אחמד טיבי: מה הסדר עכשיו?

אחמד טיבי: אתה מאפשר לי לדבר ומה אחר כך?

מכלוף מיקי זוהר: אחר כך עוברים להצבעה.

אחמד טיבי: רק אני מדבר?

מכלוף מיקי זוהר: כל מי שהגיש.

מכלוף מיקי זוהר: כמה בקשות לנושא חדש?

יעל סלנט: שניים.

מכלוף מיקי זוהר: גם ג'בארין וגם מיכל רוזין.

אחמד טיבי: אדוני היושב ראש, נכנסו אלמנטים חדשים לסעיף השפה הערבית, שונו דברים ולכן אני מבקש להצביע.

מכלוף מיקי זוהר: מי עוד רוצה לנמק את הנושא החדש?

מכלוף מיקי זוהר: מיכל רוזין?

אחמד טיבי: אף אחד לא רוצה לנמק.

איילת נחמיאס ורבין: הצבעה עכשיו.

מכלוף מיקי זוהר: נעבור להצבעה.

מכלוף מיקי זוהר: חברת הכנסת מיכל רוזין, אנחנו נאפשר לך לנמק את הרביזיה.

מיכל רוזין: בוקר טוב.

מיכל רוזין: אני חייבת לומר שזה בין הפעמים היחידות שאני באה לנמק נושא חדש ואכן יש נושא חדש.

מיכל רוזין: גם לפי יושב ראש הוועדה, היועץ המשפטי של הוועדה, שיניתם את הסעיף הזה וטוב ששיניתם אותו, לא אמרתי שרע ששיניתם אותו, הורדתם את ועדות הקבלה, הורדתם את העובדה שניתן למנוע מקבוצות אוכלוסייה כאלה ואחרות לבוא לגור במקומות מסוימים אבל עדיין גם אם שיניתם, השארתם כמובן את האפליה בחוק ואנחנו לא מסכימים לה.

מיכל רוזין: לכן יש כאן בהחלט נושא חדש.

מיכל רוזין: זה לא שינוי מילה ולא שינוי נוסח אלא לגמרי שינוי מהותי שמדבר על משהו אחר לגמרי, על עידוד התיישבות שזה לא כמו יכולת לומר למישהו לא לבוא.

מיכל רוזין: יש הרגשה שיש לחצים בתוך הקואליציה מזה שעומד בראש.

מכלוף מיקי זוהר: יש דרישה של ראש הממשלה לסיים את החוק במושב הזה.

מכלוף מיקי זוהר: זו דרישה שלו.

איילת נחמיאס ורבין: אתם פיונים?

מכלוף מיקי זוהר: אנחנו לא פיונים.

מכלוף מיקי זוהר: אנחנו עובדים בסופו של דבר למען עם ישראל.

מכלוף מיקי זוהר: מי שמוביל את עם ישראל, זה ראש ממשלת ישראל.

מכלוף מיקי זוהר: המדיניות שלו מיושמת כאן בכנסת הלכה למעשה.

פנינה תמנו: גם אם החוק סותר את היותנו מדינה דמוקרטית?

מכלוף מיקי זוהר: החוק אינו סותר את היותנו מדינה יהודית ודמוקרטית.

מכלוף מיקי זוהר: להפך.

מכלוף מיקי זוהר: הוא מחזק את המושג הזה.

מיכל רוזין: חבר הכנסת מכלוף מיקי זוהר, אנא לשמור על זכות הדיבור.

מיכל רוזין: לא נהוג שהיושב ראש מפריע לי לסיים את דבריי.

מכלוף מיקי זוהר: אבל הוא רשאי.

מיכל רוזין: אכן הוא רשאי.

מיכל רוזין: רשאי, זה לא אומר שהוא צריך.

מיכל רוזין: אני שוב חוזרת ואומרת, התחלתי לומר ומיד קפצת, אבל רק חיזקת את דבריי ולא תקפת אותם, שכל החברות בקואליציה אינן מרוצות בלשון המעטה מהחוק, אינן רוצות את החוק, מבינות שהוא בעייתי ומיותר, שהוא רק מציק ומהווה סוג של הסתה והפרד ומשול בחברה הישראלית, מה שמיותר לנו היום כי כולנו צריכים להיות מאוחדים מול האתגרים סביבנו.

מיכל רוזין: לכן אני חושבת שיש כאן איזה ניסיון להשיג איזה הישג מדומה.

מכלוף מיקי זוהר: חברת הכנסת רוזין, משפט אחרון.

מיכל רוזין: לכן השאלה האם הצעת החוק הזאת שעליה נצביע היום-מחר מסמלת את סוף ממשלת נתניהו או ממשלות נתניהו לדורותיהן כי אנחנו הולכים לבחירות ואז נוכל להחליף את השלטון ונוכל לחוקק את החוק מחדש ולשנות אותו ולתקן אותו.

מכלוף מיקי זוהר: או שכן או שלא.

מיכל רוזין: נראה שראש הממשלה מתעקש על זה על מנת להראות הוא עושה מול בנט, מול כחלון, שהוא יגיד שהוא הביא את זה.

מכלוף מיקי זוהר: תודה.

מכלוף מיקי זוהר: חבר הכנסת יוסף ג'בארין.

יוסף ג'בארין: כבוד יושב ראש הוועדה, אני רוצה לומר לך שלפעמים מגישים בקשה על נושא חדש כדי למשוך זמן ולנקוט בסחבת.

יוסף ג'בארין: אנחנו מכירים את זה.

יוסף ג'בארין: אני רוצה לומר לך, והיועץ המשפטי נמצא כאן אתנו, שבסעיף הזה יש את כל הנימוקים המהותיים מדוע זה נושא חדש.

יוסף ג'בארין: אם זה לא נושא חדש, אני לא יודע מה זה נושא חדש ואני אסביר למה.

יוסף ג'בארין: אחרי הקריאה הראשונה היה חלק מאוד חזק ומהותי בתוך סעיף 4(2) שקובע שלדוברי השפה הערבית – אלה אנחנו האזרחים שמוגדרים בחוק הזה כאזרחים סוג ב' או ג' – הזכות לנגישות לשונית לשירותי המדינה.

יוסף ג'בארין: לכן זאת גם שפה מאוד חזקה של זכות וגם נגישות לכל שירותי המדינה.

יוסף ג'בארין: זה היה סעיף מאוד חזק שאולי היה בו קצת כדי לנטרל את העובדה שיש כאן שינוי משפטי במעמדה של השפה הערבית, לעומת המצב הקודם שהיא שפה רשמית למצב שיש לה מעמד מיוחד.

יוסף ג'בארין: כל זמן שאמרנו שיש פגיעה בשפה הערבית, התשובה הייתה: לא פוגעים בשפה, הנה, תראו את 4(ב) שמשאיר את הזכות לנגישות.

יוסף ג'בארין: אחרי הקריאה הראשונה פשוט מחקו את החלק הזה שהוא החלק הכי חשוב בסעיף.

יוסף ג'בארין: האמת היא שאפשר לבטל את כל מה שכתוב בסעיף ולהשאיר את החלק הזה.

יוסף ג'בארין: זה החלק הכי חשוב.

יוסף ג'בארין: מברים גם על זכות וגם על שירותי המדינה.

יוסף ג'בארין: לכן אני חושב שיש כאן שינוי מאוד מהותי ואני מקווה שהיועץ המשפטי יראה את העניין הזה.

יוסף ג'בארין: אי אפשר לוותר על המילה זכות.

מכלוף מיקי זוהר: נשמע עכשיו את היועץ המשפטי.

מכלוף מיקי זוהר: היו כאן שלוש טענות לנושא חדש ואני מבקש ממך להתייחס.

פנינה תמנו: המדינה מתהדרת בהנגשה.

מכלוף מיקי זוהר: היו שלוש הנמקות, של מיכל רוזין, של אחמד טיבי ושל יוסף ג'בארין.

יוסף ג'בארין: אי אפשר לבטל זכות שקיימת בקריאה הראשונה.

יוסף ג'בארין: זכות.

מכלוף מיקי זוהר: אני מבקש מהיועץ המשפטי להתייחס לפני שאני עובר להצבעה.

גור בליי: אנחנו סבורים שהתיקונים האלה לא חורגים מגדר הצעת החוק.

גור בליי: ועדות בקריאה שנייה ושלישית יכולות לעשות תיקונים מאוד משמעותיים בסעיפי החוק.

גור בליי: השאלה האם התיקונים לא חורגים מגדר הנושא של הצעת החוק.

גור בליי: התוצאה יכולה להיות מאוד מאוד שונה אבל אם היא עוסקת באותו נושא, היא לא נחשבת חורגת מגדר הנושא.

יוסף ג'בארין: אבל זה ביטול זכות.

יוסף ג'בארין: ביטול זכות, זאת כבר חריגה.

אמיר אוחנה: מה פתאום.

אמיר אוחנה: למה אתה קובע את זה?

יוסף ג'בארין: מחקו את הסעיף.

פנינה תמנו: למה להתעקש על זה?

מכלוף מיקי זוהר: אני מבקש לאפשר ליועץ המשפטי להשלים את ההסבר.

גור בליי: ככל שמדובר בסעיף 4(ב), הנושא עליו מדובר כאן הוא הנושא של איך מנגישים את הגישה לשירותים ממלכתיים לדוברי השפה הערבית.

גור בליי: בעניין הזה יש שינוי משמעותי, אין זכות לנגישות.

גור בליי: אנחנו מדברים שהסדרת השילוט והנגישות תהיה בחוקים אבל בסופו של דבר הנושא הוא אותו נושא, באיזו צורה האזרח הערבי יוכל לגשת ולקבל שירות משירותי המדינה.

גור בליי: לגבי סעיף 7, הסעיף מלכתחילה עסק בשאלת ההתיישבות הקהילתית או באופן רחב יותר.

יוסף ג'בארין: לא של יהודים.

גור בליי: לרבות לבני דת אחת ובני לאום אחד.

גור בליי: זאת אומרת, לרבות התיישבות רק ליהודים כמו גם לאומים אחרים.

מכלוף מיקי זוהר: אני מבקש לסיים.

מכלוף מיקי זוהר: אני רוצה לעבור להצבעה.

קארין אלהרר: לא.

מכלוף מיקי זוהר: כן.

מכלוף מיקי זוהר: אני מבקש ממך לסיים.

אחמד טיבי: התייעצות סיעתית.

אחמד טיבי: לא.

אחמד טיבי: לפי התקנון, כמה זמן יש להתייעצות סיעתית?

מכלוף מיקי זוהר: שלוש דקות.

קריאה: חמש דקות.

אחמד טיבי: חמש דקות.

אחמד טיבי: אין הצבעה.

מכלוף מיקי זוהר: מה פתאום?

מכלוף מיקי זוהר: שלוש דקות.

אחמד טיבי: חמש דקות.

אחמד טיבי: אין הצבעה.

אחמד טיבי: אגב, בשביל הנושא הזה אני זקוק ל-20 דקות.

מכלוף מיקי זוהר: אני מתכבד לחזור לדיון אחרי התייעצות סיעתית.

מכלוף מיקי זוהר: חברי האופוזיציה מתבקשים להיכנס לדיון.

מכלוף מיקי זוהר: אני רוצה לעבור להצבעה.

איילת נחמיאס ורבין: היועץ המשפטי של הוועדה מדבר עם היועץ המשפטי לכנסת.

מכלוף מיקי זוהר: יש אישור יושב ראש לעשר דקות נוספות.

מכלוף מיקי זוהר: הגשנו בקשה כדין ואושרו לנו עשר דקות.

מכלוף מיקי זוהר: אני רוצה להצביע.

מכלוף מיקי זוהר: אנחנו עושים את ההצבעה, אתם תצביעו נגדה ואנחנו נצביע בעדה.

אמיר אוחנה: אדוני היושב ראש, יש לכנסת הזאת יושב ראש ולא קוראים לו איל ינון, עם כל הכבוד.

קריאה: יש כאן יועץ משפטי לכנסת.

קריאה: אנחנו העלינו טענה שזה לא נושא חדש.

קריאה: דיברנו עם איל ינון.

מכלוף מיקי זוהר: אני מבקש לא להפריע לתשובה של היועץ המשפט.

גור בליי: שני דברים.

גור בליי: אני מבין שגם פנו ליועץ המשפטי ואני רוצה לחזור ולהבהיר לפרוטוקול שלא אמרתי בשום שלב שזה לא שינוי משמעותי.

גור בליי: אמרתי שבהחלט יש כאן שינויים משמעותיים בשני החוקים - - -

אמיר אוחנה: שהם אינם נושא חדש.

גור בליי: אבל הם לא חורגים מגדר הנושא שזה המבחן לשאלת נושא חדש.

גור בליי: לרגע לא אמרנו שהשינויים עצמם הם לא משמעותיים.

גור בליי: מותר לעשות שינויים אפילו מפליגים כשהם בגדר אותו נושא.

גור בליי: זו הבהרה אחת.

גור בליי: לגבי הנושא השני.

גור בליי: איל אמר שאם היושב ראש אישר להמשיך, אין מניעה להמשיך.

מכלוף מיקי זוהר: חבר הכנסת טיבי, אני חייב לומר, אתה בעל ניסיון.

מכלוף מיקי זוהר: הוכחת את ניסיונך, כמעט הצלחת אבל הניסיון היה באמת ניסיון אמיץ.

קריאה: נפלת כמו גיבור.

מכלוף מיקי זוהר: אנחנו מעריכים שאתה לא תרפה עד שהחוק יתקבל.

מכלוף מיקי זוהר: אני רוצה לעבור להצבעה.

מכלוף מיקי זוהר: מי בעד טענת נושא חדש?

יוסף ג'בארין: לערבים מותר להצביע?

מכלוף מיקי זוהר: בינתיים.

מכלוף מיקי זוהר: מי נגד?

מכלוף מיקי זוהר: בעד – 6

מכלוף מיקי זוהר: טענת נושא חדש לא נתקבלה.

אחמד טיבי: רביזיה.

אחמד טיבי: אי אפשר לעשות רביזיה אלא רק אחרי חמש דקות מינימום.

מכלוף מיקי זוהר: טענת נושא חדש לא נתקבלה.

מכלוף מיקי זוהר: הוגשה רביזיה.

מכלוף מיקי זוהר: היא תוצבע מחר בבוקר.

מכלוף מיקי זוהר: תודה רבה.

מכלוף מיקי זוהר: הישיבה נעולה.